Konudagsfoss , var ekki kominn í aðstæður , kertaður og ekki alveg heill . Ætluðum nokkur að fara í Skarðsheiðina norðaustanverða í gær en það reyndist bara verða langur bíltúr til að enda í Skálafelli að lokum . Mjög lítill snjór í neðrihlutanum á Skarðsheiðinni . Ekki einusinni nægur snjór til að ganga upp frá Draganum . Annars fínar aðstæður í Skálafelli til að fara niður af því norðanmeginn . Enduðum á að klifra ekki í aðalskálinni heldur stöllótta leið í vestur hlið gilsins , neðan við skálina sem hinar leiðirnar eru í . Innri ísinn tók síðan mun betur á móti öxum . Fórum orginalinn í 55 gráðunum í dag en hann er í leiðinda aðstæðum , hver skelin utan á annarri . Varla nægjanlega sterkar til að halda manni en samt nægjanlega þykkar til að það var bölvað mau á hreynsa þær ofan af . Betri ís ofan við stallinn en mikið vatn á ferðinni og um að gera að njóta þess betur að fara þessa klassík þegar ísinn er skárri . Það voru víst svipaðar skelaja-aðstæður í Nálarauganu . Fórum nokkur úr Hafnarfirði í Tvíburagilið í Búahömrum gær . Mikið af ís í gilinu og innri og ytri Tvíburafossarnir í fínum aðstæðum , aðeins snjóskel sumstaðar á ytri fossinum en ekki til vandræða . Töluvert af skafsnjó í öllum giljum þó að lítill snjór væri almennt á svæðinu . 55° dálítið hvítar að sjá en fórum ekki upp að þeim . Ég og Ragnar Heiðar þræddum okkur í gegnum Nálaraugað í gær . Mikill snjór í efri hluta leiðarinnar og efra haftið er nær alveg hulið snjó . Dálítill snjómokstur fram hjá frekar fönnkí snjódrýlum við brúnina . Neðrihlutinn með mikið af ís og mjög fínn . Þetta er svo sem reyndar allt væntanlega að breytast eitthvað núna og næstu daga með þessum hlýindum . Við bröltum tveir , ég og Jósef , upp NNV hrygginn á Lambatind á Ströndum nú um páskana . Skemtileg leið á flott fjall . Mjög svipaður fílingur og NA hryggurinn á Skessuhornið . 400 - 450 hæðarmetrar af 2. gráðu snjó og íshöftum , léttu klettabrölti og snjósyllum . Allt klifrað á hlaupandi tryggingum . Ari Trausti minnist á bók sinni 151 tindur að a.m.k. tvær ís / snjólænur hafi verið farnar á Tindindinn en það væri gaman að vita hvaða leiðir menn hafa verið að fara þarna . Flott fjall og fjöldinn allur af möguleikum á skemtilegum leiðum . Sama má líka eiginlega segja um öll hin fjöllin þarna í kring . Myndir komast vonandi á netið við tækifæri . Hef reyndar ekki séð þessa mynd í mogganum en Björgunarsveit Hafnarfjarðar hefur sigið í Krísuvíkurbjarg í mörg ár . Þar er notast við kaðla en ekki static línur . Hefur marga kosti ef maður er ekki mikið að spá í þyngdinni . Ágætt að vera með 25 mm af efni en ekki 11 til að skrapa af á brúnum og fylla af gúanói . Kerfið er alltaf haft tvöfalt , þ.e. tveir kaðlar og menn eru í þokkalega nýjum beltum og með hjálma frá því eftir síðustu aldamót . Myndi ekki hika við að nota kerfi sem þetta í bjögun ef ég vissi hvað ég er með í höndunum . Það gildir víst það sama um þetta nylon og það sem er í línunum sem við notum dags daglega að þetta er ekki eilíft og þolir illa sólarljós . Ekki binda bara hvaða kaðal sem er í sig og láta flakka . Þar er miðlínan valin en 6. spönn er lykilkafli leiðarinnar , lóðrétt aðeins í fangið stóran hluta spannarinnar . Eftir 6. spönn tekur við stór stallur og upp af honum er 10 - 12 m haft , 7. spönn . Við fórum fjórir úr Hafnarfirðinum , ég , Raggi Þrastar , Tómas og Örvar . Kíktum í fossana í klettabeltinu norðanmegin í dalnum og ætluðum að hafa þetta kósíklifur í sól og sumaryl . Okkur til mikillar mæðu þá er sólin svo lágt á lofti að hún kom aldrei yfir fjöllinn . Klifurðum tvær augljósar einnaspanna leiðir ofan við eyðibýlið Hrísakot . Kíktum síðan að lokum í hausljósa klifur í næst neðsta haftinu í Húsagili , ánni sem rennur undir brúnna við beygjuna á veginum inn dalinn . Það var svo sem aðalega gert í tilefni af því hversu vel frosið þetta var allt saman . Hef notað þessar spot græjur aðeins í vinnunni á Jöklunum hér heima ( Dranga - Hofs - og Vatnajökli ) og þar kemur þetta ágætlega út en djúpir dalir og norðurhlíðar eru væntanlega vandamál . Þeir hjá Haftækni segja að tunglin séu við 23° hæð á sjóndeildar hringnum í suðri sem þýðir að norðan við 1000 m hátt fjall þarftu að vera 2,3 km frá fjallinu til að ná sambandi . Þar með hverfa væntanlega ansi mörg svæði í skuggan . Við laumuðumst líka þrír Hafnfirðingar í Villingadalinn seinustu helgi . Fínn ís og ágætis aðstæður en dálítið vatn á ferðinni í fossunum . Fórum syðsta fossinn af þrenningunni í skálinni . Á niðurleiðinni klifruðum við aðeins í fossum sunnan meginn í gilinu sem er sunnanmegin við aðalskálina . Mikið af löngum léttum leiðum . Finnst eins og ég hafi ekki séð þetta svona mikið áður en líklega fer þetta að stórum hluta undir snjó þegar að það snjóar á veturnar , sem er reyndar að gerast núna ! Fórum tveir Hafnfirðingar upp í skálina í utanverðum Eilífsdalnum . Frekar lítill ís í leiðinni nyrst í henni sem lýst er í Isalp leiðarvísinum svo við létum hálfa leiðina duga . Önnur leið mun brattari og kertaðri fyrir miðri skál var með töluvert af ís . Séð utan úr dalnum var ekki hægt að sjá annað en að vænir bunnkar af ís væru komnir innfrá .